ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብቕትለት ሃጫሉ ሁንዴሳ ዝተጠርጠሩ ሰለስተ ሰባት ቤት ፍርዲ ቀሪቦም 2 ሓምለ 2020 ምንጪ ስእሊ, Family ብቕትለት ሙዚቀኛ ሃጫሉ ሁንዴሳ ዝተጠርጠሩ ሓንቲ ጓል-ኣንስተይትን ክልተ ሰብኡትን ናብ ቤት ፍርዲ ቀሪቦም፡ ፖሰስ ንተወሳኺ ምጽራይ 14 መዓልቲ ክወሃቦ ሓቲቱ። ብተመሳሳሊ፡ ድሕሪ ቅትለት ሃጫሉ ሁንዴሳ ምስ ዝተልዓለ ናዕቢ ብዝተኣሳሰር ዝተኣሰሩ ፍሉጣት ፖለቲከኛታት ጃዋር መሓመድን በቀለ ገርባን እውን ሎሚ ናብ ቤት ፍርዲ ቀሪቦም። ቤት ፍርዲ ንጉዳይ ጃዋር መሓመድ ንምርኣይ ን 9 ሓምለ፡ ጉዳይ በቀለ ገርባ ንምርኣይ ድማ ን 6 ሓምለ ቆጸራ ሂቡ። ኣብ ልዕሊ ክልቲኦም ፖለቲከኛታት ዝቐረበ ክሲ፡ ናዕቢ ኣለዓዒሎም ናይ ሰባት ህይወት ክጠፍእ ድማ ምኽንያት ኮይኖም ዝብል እዩ። ሬሳ ሃጫሉ ሁንዴሳ ናብ ከተማ ኣምቦ ኣብ ዝፋነወሉ እዋን ኣብ ዝነበረ ውጥጥ፡ ሓደ ፖሊስ ድሕሪ ምቕታሉ፡ ጃዋር መሓመድን ካልኦት 35 ሰባትን ኣብ ቀይዲ ከምዝኣተዉ ፖሊስ ገሊጹ እዩ። ኣይተ ጃዋር መሓመድን በቀለ ገርባን ኣባላት ፓርቲ ኦሮሞ ፌደራሊስት ኮንግረስ ኮይኖም፡ እቲ ፓርቲ ማእሰርቶም ከምዘሻቐሎ ገሊጹ እዩ። ኣብ ኣዲስ ኣበባ ዝተቐትለ ሙዚቀኛ ሃጫሉ ሁንዴሳ መን እዩ?
